ПРОТОКОЛ № 16

от заседанието на Комисия по правни въпроси 
на Висшия съдебен съвет, проведено на 18 април 2016 г.

Днес, 18 април 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА
			КАРОЛИНА НЕДЕЛЧЕВА
 НЕЗАБРАВКА СТОЕВА 

На заседанието присъстват експертните сътрудници на комисията: Саша Харитонова –  директор на дирекция „Правна”.

Д Н Е В Е Н   Р Е Д:

1. ОТНОСНО: Писмо от председателя на Апелативен специализиран наказателен съд относно съкращаване щатната численост на съда. /отложена точка от заседание проведено на 04.04.2016г./

КОМИСИЯТА ПО ПРАВНИ ВЪПРОСИ
Р Е Ш И:

1.1. Извън правомощията на Комисията по правни въпроси е решаването на поставения от председателя на Апелативен специализиран наказателен съд въпрос, с оглед информацията от решение на Комисията по предложенията и атестирането по протокол № 14 от 05.04.2016 г., т. Р-15.
1.2. Решението да се изпрати на председателя на Апелативен специализиран наказателен съд.

2. ОТНОСНО: Решение на КАОСНОВС по протокол № 13/29.03.2016 г., т.1 относно предложение за изменение на Правилника за администрацията в съдилищата. /отложена точка от заседание проведено на 11.04.2016г./

КОМИСИЯТА ПО ПРАВНИ ВЪПРОСИ
Р Е Ш И:

2.1. В разпоредбата на чл. 76, ал. 10 от ПАС е уредено делото да продължава под същия номер, но да се отчита статистически на всеки от определените съдии докладчици, поради което не е необходимо изменение на текста от Правилника за администрацията в съдилищата.
2.2. Решението да се изпрати на Комисията по анализ и отчитане степента на натовареност в органите на съдебната власт.

3. ОТНОСНО: Решение на Комисията по предложенията и атестирането по протокол № 13/29.03.2016 г., т. Р-29 относно предложение на конкурсната комисия по обявения конкурс за първоначално назначаване в Апелативен съд гр. Варна – търговска колегия, за утвърждаване на конспект по търговско – правни науки за провеждане на устните изпити. /отложена точка от заседание проведено на 11.04.2016г./

КОМИСИЯТА ПО ПРАВНИ ВЪПРОСИ
Р Е Ш И:

3.1. Предложеният конспект по търговско-правни науки да се изпрати на хабилитиран преподавател, специалист в тази област, за съгласуване.
3.2. Приема за сведение предложението от председателя на конкурсната комисия за първоначално назначаване на длъжност „съдия“ в Апелативен съд гр. Варна – търговска колегия относно изменение и допълнение на Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи.

4. ОТНОСНО: Доклад от Мартин Величков – главен експерт – юрисконсулт в дирекция правна в изпълнение на решение на Комисията по правни въпроси по протокол № 14 от 04.04.2016 г., т.7. /отложена точка от заседание проведено на 11.04.2016г./

КОМИСИЯТА ПО ПРАВНИ ВЪПРОСИ
Р Е Ш И:

4.1. Адвокатът и трайно установеният адвокат от Европейския съюз, предоставяйки правна помощ на своите доверители, чрез упражняване на правата си по чл. 31, ал. 1 от Закона за адвокатурата, имат свободен достъп и могат да правят справки по дела, за получават копия от книжа и сведения с предимство в съда, органите на досъдебното производство, административните органи и други служби в страната и навсякъде, където е необходимо, само въз основа на качеството си на адвокат или на адвокат от Европейския съюз, което удостоверяват чрез представяне на карта издадена от Висшия адвокатски съвет.
При констатирана злоупотреба с лични данни има законоустановен ред за търсене на отговорност.
4.2. Решението да се изпрати на председателя на Районен съд гр. Каварна.

5. ОТНОСНО: Писмо от председателя на Районен съд гр. Кнежа относно право на магистрат да ползва неизползвания от него платен годишен отпуск за 2014 г.

КОМИСИЯТА ПО ПРАВНИ ВЪПРОСИ
Р Е Ш И:

5.1. Поставеният въпрос да се реши от председателя на Районен съд гр. Кнежа съгласно разпоредбите на Кодекса на труда, в качеството му на административен ръководител – председател и правомощията, които има съгласно чл. 80 от Закона за съдебната власт.
6. ОТНОСНО: Писмо от Министерство на правосъдието относно проект на Закон за физическите лица и мерките за подкрепа, за съгласуване.

КОМИСИЯТА ПО ПРАВНИ ВЪПРОСИ
Р Е Ш И:

6.1. Отлага разглеждането на т. 6 за запознаване.

7. ОТНОСНО: Препис от искането от тричленен състав на Върховния административен съд за установяване на противоконституционност на разпоредбите на чл. 230, ал.1 и ал.2 от Закона за съдебната власт, както и препис от определението на Конституционния съд от 05.04.2016 г. по конституционно дело № 4/2016 г., за становище в 30-дневен срок.

КОМИСИЯТА ПО ПРАВНИ ВЪПРОСИ
Р Е Ш И:

7.1. Приема за сведение искането от тричленен състав на Върховния административен съд за установяване на противоконституционност на разпоредбите на чл. 230, ал.1 и ал.2 от Закона за съдебната власт.
7.2. Комисията по правни въпроси счита, че Висшия съдебен съвет е изразил становището си в акта, който се атакува и е предмет на разглеждане по адм. дело № 2106 / 2016 г. по описа на Върховния административен съд.

ПРЕДСЕДАТЕЛ
НА КОМИСИЯТА:		     /П/
                          ЮЛИАНА КОЛЕВА